Mawson forskningsstasjon

Mawson Station er en helårsbemannet forskningsstasjon i Antarktis, beliggende i Mac Robertson Land. Den drives av Australian Antarctic Division og er oppkalt etter den australske polarutforskeren Douglas Mawson. Mawson er den eldste av Australias tre forskningsstasjoner i Antarktis, og også den eldste kontinuerlig bemannede stasjonen sør for den sørlige polarsirkelen.

Mawson Station bemannes av om lag 20 personer om vinteren og 60 om sommeren. Ved stasjonen finnes en underjordisk detektor for kosmisk stråling, og det gjennomføres forskningsprogrammer innen meteorologi, aeronomi og geomagnetisme. I tillegg studeres dyrelivet, spesielt de nærliggende koloniene med adelie- og keiserpingviner.

Vindkraft står for over 70 % av energiforsyningen, noe som erstatter over 600 000 liter diesel per år. Stasjonen er bare tilgjengelig med båt fra februar til mars.

 Klima 
Mawson Station har polarklima:
+ Klimatabell  Jan Feb Mar Apr Mai Jun Jul Aug Sep Okt Nov DesÅr Gjennomsnittlig maksimumstemperatur (°C) 2.6  -1.3  -7.2  -11.8  -13.6  -13.6  -15.0  -15.6  -14.4  -10.0  -2.7  2.1  -8.4 Gjennomsnittlig minimumstemperatur (°C) -2.6  -7.3  -13.2  -17.3  -19.3  -19.5  -20.8  -21.7  -20.6  -16.4  -8.9  -3.2  -14.3 Gjennomsnittlig daglige soltimer (timer) 8.3 7.7 5.3 3.8 1.6 0.0 0.6 3.0 5.1 7.5 8.7 8.9  5.0 Gjennomsnittlig antall dager med skyer16.0 13.3 13.8 11.9 10.5  9.6 10.6 10.9 11.7 13.2 14.4 15.7 151.5 Kilde: Bureau of Meteorology

 Eksterne lenker 

 Mawson Station webkamera

Kategori:Forskningsstasjoner i Antarktis
Kategori:Vitenskap og teknologi i Australia
Kategori:Artikler i Antarktis-prosjektet
Kategori:Australian Antarctic Territory